Kasoltanan Bima

Kasoltanan Bima (كسلطانن بيما) panèka sala sèttong kraton Islam palèng towa sè bâḍâ è Kapolowan Sondhâ Kènè', teppa'an èbâgiyân tèmor Polo Sumbawa (NTB). Kasoltanan Bima èpaddhek è abad ka-17, tangghâl 7 Pèbruwari 1621 M kalabân dhâsar tangghâl maso' Islamma rato palèng ahèr Bima otabâ Soltan kapèng sèttong Bima. Soltan kapèng sèttongnga panèka rato ka-37 ḍâri Kraton Mbojo Bima sè anyama La Kai, saterrossa sa'amponna maso' Islam aghântè nyama dhâddhi Abdul Kahir. Kasoltanan Bima ampon èpèmpèn sareng 14 soltan, bân soltan ḍi-buḍina panèka Soltan Muhammad Salahuddin.

 Awwâl Bâḍâna 
Awwâllâ, Kasoltanan Bima aropa'aghi kalompo' masyarakat Suku Mbojo sè nganot paham makamba bân makimbi otabâ ḍâlem bhâsa Inḍonèsia panèka animismè bân ḍinamismè, sareng masyarakat lokal kaparcajâ'ân panèka èsebbhut Marapu. Masyarakat panèka saterrossa èpasèttong sareng kalompo' ètnis Mbojo laèn è dhi'-seddhi'in. Panyèttongan panèka èlakonè sareng Dewata Maharato Sang Bima sè ngajhâri aghâma Hinḍu. Sa'amponna ghânèka, Maharato Sang Bima aghâghâs pamaddhegghenna Kraton Bima.Saputri, Reni (Oktober 2016). "Kesulttanan Bima di Bawah Pemerintahan Sultan Muhammad Salahuddin Tahun 1917-1942". Avatara. 4 (3): 630–643.

 Sombher